পতঞ্জলিৰ যোগ নিৰীক্ষক সতীনাথ বাৰালৰ বিৰুদ্ধে দিচপুৰ থানাত এজাহাৰ দিছে বীৰ লাচিত সেনাই।
শংকৰদেৱক অপমান কৰাৰ লগতে অসমবাসীক মূৰ্খ বুলি কোৱা পতঞ্জলিৰ যোগ নিৰীক্ষক সতীনাথ বাৰালক উত্তৰ-পূবৰ দায়িত্বৰ পৰা অব্যাহতি দিয়াৰ লগতে ৰামদেৱে নিউজ চেনেল এ এন আইৰ জৰিয়তে ক্ষমা বিচৰাৰ পাছতো ক্ষান্ত নহয় বীৰ লাচিত সেনা।
সেয়েহে আজি বীৰ লাচিত সেনাৰ মহানগৰ শাখাই পলমকৈ হ'লেও দিচপুৰ থানাত এখন এজাহাৰ দাখিল কৰে সতীনাথ বাৰালৰ বিৰুদ্ধে।
জগতগুৰু শ্ৰীমন্ত শংকৰদেৱ আৰু অসমীয়া জাতিৰ আৱেগ-অনুভূতি তথা ধৰ্মীয় অনুভূতিত আঘাত দি অপমানসূচক আৰু টুলুঙা মন্তব্য দিয়াৰ বাবে তেওঁক অতি সোনকালে গ্ৰেপ্তাৰ কৰাৰ বাবে দাবী তুলি এই এজাহাৰ দাখিল কৰে।
উল্লেখ্য যে, বীৰ লাচিত সেনা অসমে সতীনাথ বাৰালক নিজে অসমত উপস্থিত হৈ ক্ষমা খোজাৰ বাবে দাবী জনায়।
লগতে, চূড়ান্ত তদন্ত প্ৰক্ৰিয়া সম্পূৰ্ণ নোহোৱা পৰ্য্যন্ত বীৰ লাচিত সেনাই সমগ্ৰ অসমতে পতঞ্জলি নামৰ প্ৰতিষ্ঠানটো বন্ধ ৰাখিবৰ বাবে দাবী জনায়।
আনহাতে, পতঞ্জলিৰ নিৰীক্ষকগৰাকীক অব্যাহতি দিয়া কাৰ্য্যটো দেখুৱাবৰ বাবেহে কৰা হৈছে বুলি দাবী কৰে সাংগঠনিক সম্পাদকগৰাকীয়ে।
আনহাতে, সতীনাথ বাৰালক গ্ৰেপ্তাৰ নকৰা পৰ্য্যন্ত মহানগৰৰ যিমান সংখ্যক পতঞ্জলিৰ বিপণি আছে, সেইবোৰ খুলিবলৈ দিয়া নহ'ব বুলিও দাবী জনায়।
উল্লেখ্য যে, মহাপুৰুষ শ্ৰীমন্ত শংকৰদেৱৰ বিৰুদ্ধে পতঞ্জলিৰ যোগ নিৰীক্ষক সতীনাথ বাৰালে কৰা কটু মন্তব্যৰ বিৰুদ্ধে বীৰ লাচিত সেনাৰ বোকাখাত গোটে কালি বোকাখাতত থকা পতঞ্জলিৰ সকলো প্ৰতিষ্ঠান বন্ধ কৰি দিছিল।
আমেৰিকা ভ্ৰমণত সৰ্বাধিক ব্যয় ২৩ কোটি! প্ৰধানমন্ত্ৰী মোডীৰ ৫ বছৰত ৩৬ টা বিদেশ ভ্ৰমণত খৰচ কিমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
